CELEX: 62011FN0100
Language: et
Date: 2011-10-05 00:00:00
Title: Kohtuasi F-100/11: 5. oktoobril 2011 esitatud hagi — ZZ versus komisjon

28.1.2012   
            
            
               ET
            
            
               Euroopa Liidu Teataja
            
            
               C 25/67
            
         
      5. oktoobril 2011 esitatud hagi — ZZ versus komisjon
      (Kohtuasi F-100/11)
      (2012/C 25/129)
      Kohtumenetluse keel: itaalia
      
         Pooled
      
      Hageja: ZZ (esindaja: avvocato G. Cipressa)
      
         Kostja: Euroopa Komisjon
      
         Hagi ese ja sisu
      
      Nõue tühistada otsus, millega komisjon keeldus määramast hagejale päevaraha seoses otsusega viia hageja Angola delegatsioonist üle Brüsselisse.
      
         Hageja nõuded
      
      
                  —
               
               
                  tühistada otsus, mille tegi kostja või mis on igal juhul talle omistatav ning millega keeldutakse rahuldamast hageja 10. augusti 2010. aasta taotlust, mis saadeti ametisse nimetavale asutusele hiljemalt 13. augustil 2010 ja seda olenemata sellest, kuidas keeldumine on vormistatud või kas tegemist on osalise või täieliku keeldumisega;
               
            
                  —
               
               
                  tühistada vajalikus osas 22. detsembri 2010. aasta teatis, mida hageja ei saanud kätte enne 11. veebruari 2011;
               
            
                  —
               
               
                  tühistada komisjoni otsus, millega keeldutakse rahuldamast hageja nõuded, mis esitati 24. veebruari 2011. aasta kaebuses ja seda olenemata sellest, kuidas keeldumine on vormistatud;
               
            
                  —
               
               
                  mõista kostjalt hageja kasuks välja Euroopa Liidu ametnike personalieeskirjade VII lisa artiklis 10 ette nähtud päevaraha, mida tuleb hagejale maksta: a) seoses komisjoni 18. märtsi 2002. aasta otsusega, mis näeb ette hageja ja tema ametikoha üleviimise EÜ Luanda (Angola) delegatsioonist EÜ peakorterisse Brüsselis; selle otsuse kohta tegi Üldkohus 14. septembri 2011. aasta otsuse kohtuasjas T-236/02: Marcuccio vs. komisjon (kohtulahendite kogumikus veel avaldamata); b) alates 1. aprillist 2002, mil 18. märtsi 2002. aasta otsus jõustus, ja kokku 120 päeva eest;
               
            
                  —
               
               
                  mõista kostjalt hageja kasuks välja intressid kõnealuselt päevarahalt, mis hõlmavad nii viivist kui ka tasandusintressi ajavahemikul 31. juuli 2002 kuni kõnealuse päevaraha tegeliku maksmiseni toimunud euro odavnemise alusel määras 10 % aastas koos iga-aastase kapitaliseerimisega alates 31. juulist 2002;
               
            
                  —
               
               
                  mõista kohtukulud välja kostjalt.